CELEX: 31982R3408
Language: el
Date: 1982-12-13 00:00:00
Title: Κανονισμός (EOK) αριθ. 3408/82 τού Συμβουλίου τής 13ης Δεκεμβρίου 1982 περί καθορισμού, γιά τό έτος 1983, τής ποσότητας ελαιούχων σπόρων καί φυτικών ελαίων γιά τά οποία η Ελληνική Δημοκρατία δύναται νά εφαρμόζει καθεστώς ελέγχου κατά τήν εισαγωγή

Avis juridique important

|

31982R3408

Κανονισμός (EOK) αριθ. 3408/82 τού Συμβουλίου τής 13ης Δεκεμβρίου 1982 περί καθορισμού, γιά τό έτος 1983, τής ποσότητας ελαιούχων σπόρων καί φυτικών ελαίων γιά τά οποία η Ελληνική Δημοκρατία δύναται νά εφαρμόζει καθεστώς ελέγχου κατά τήν εισαγωγή  

Επίσημη Εφημερίδα αριθ. L 360 της 21/12/1982 σ. 0001 - 0001

***** ΚΑΝΟΝΙΣΜΟΣ (ΕΟΚ) αριθ. 3408/82 ΤΟΥ ΣΥΜΒΟΥΛΙΟΥ  της 13ης Δεκεμβρίου 1982  περί καθορισμού, για το έτος 1983, της ποσότητας ελαιούχων σπόρων και φυτικών ελαίων για τα οποία η Ελληνική Δημοκρατία δύναται να εφαρμόζει καθεστώς ελέγχου κατά την εισαγωγή  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχωρήσεως του 1979,  τον κανονισμό (ΕΟΚ) αριθ. 39/81 του Συμβουλίου της 1ης Ιανουαρίου 1981 περί του δικαιώματος της Ελληνικής Δημοκρατίας να εφαρμόζει προσωρινά καθεστώς ελέγχου κατά την εισαγωγή ελαιούχων σπόρων και φυτικών ελαίων (1), και ιδίως το άρθρο 4 παράγραφος 2,  την πρόταση της Επιτροπής,  Εκτιμώντας:  ότι, με τον κανονισμό (ΕΟΚ) αριθ. 39/81, η Ελλάδα μπορεί να εφαρμόζει μέχρι τις 31 Δεκεμβρίου 1983 καθεστώς εντύπων εισαγωγής για τους ελαιούχους σπόρους και τα φυτικά έλαια που εισάγονται στο έδαφός της· ότι η μέγιστη ποσότητα ελαίων πάνω από την οποία η Ελλάδα μπορεί να αναστείλει την έκδοση εντύπων έχει καθορισθεί, για το 1981, σε 25 000 τόνους, και για το 1982, σε 30 000 τόνους· ότι είναι αναγκαίο να καθοριστεί η μέγιστη ποσότητα για το έτος 1983,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η ποσότητα ελαιούχων σπόρων και φυτικών ελαίων που αναφέρεται στο άρθρο 4 παράγραφος 2 του κανονισμού (ΕΟΚ) αριθ. 39/81 καθορίζεται, για το έτος 1983, σε 35 000 τόνους.  Άρθρο 2  Ο παρών κανονισμός αρχίζει να ισχύει την 1η Ιανουαρίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 13 Δεκεμβρίου 1982.  Για το Συμβούλιο  Ο Πρόεδρος  N. A. KOFOED  (1) ΕΕ αριθ. L 3 της 1. 1. 1981, σ. 9.